15.4.3 VIERAAT KIELET

**Kielikasvatus**  
”Kielikasvatusta koskevat tavoitteet sekä toisen kotimaisen ja vieraiden kielten opiskelun mahdollisuudet on määritelty toisen kotimaisen kielen opetusta koskevassa osuudessa.

**Oppiaineen tehtävä**

Kieli on oppimisen ja ajattelun edellytys. Kieli on mukana kaikessa koulun toiminnassa, ja jokainen opettaja on kielen opettaja. Kielten opiskelu edistää ajattelutaitojen kehittymistä. Se antaa aineksia monikielisen ja -kulttuurisen identiteetin muodostumiselle ja arvostamiselle. Sanavaraston ja rakenteiden karttuessa myös vuorovaikutus- ja tiedonhankintataidot kehittyvät. Kielten opiskelussa on runsaasti sijaa ilolle, leikillisyydelle ja luovuudelle.

Kielten opetus on osa kielikasvatusta ja johdatusta kielitietoisuuteen. Oppilaissa herätetään kiinnostus kouluyhteisön ja ympäröivän maailman kielelliseen ja kulttuuriseen moninaisuuteen ja heitä rohkaistaan viestimään autenttisissa ympäristöissä. Koulussa ohjataan arvostamaan eri kieliä, niiden puhujia ja erilaisia kulttuureita. Sukupuolten tasa-arvoa kielivalinnoissa ja kielten opiskelussa vahvistetaan erilaisia oppilaita kiinnostavalla kielivalintatiedotuksella, rohkaisemalla oppilaita tekemään aidosti itseään kiinnostavia valintoja sukupuolesta riippumatta, käsittelemällä opetuksessa monipuolisesti erilaisia aiheita sekä käyttämällä vaihtelevia ja toiminnallisia työtapoja.

Kielten opiskelu valmistaa oppilaita suunnitelmalliseen ja luovaan työskentelyyn erilaisissa kokoonpanoissa. Oppilaille ja oppilasryhmille luodaan mahdollisuuksia verkostoitumiseen ja yhteydenpitoon ihmisten kanssa myös eri puolilla maailmaa. Tieto- ja viestintäteknologia tarjoaa yhden luontevan mahdollisuuden toteuttaa kieltenopetusta autenttisista tilanteista ja oppilaiden viestintätarpeista lähtien. Opetus antaa myös valmiuksia osallisuuteen ja aktiiviseen vaikuttamiseen.

Opetus vahvistaa oppilaiden luottamusta omiin kykyihinsä oppia kieliä ja käyttää niitä rohkeasti. Oppilaille annetaan mahdollisuus edetä yksilöllisesti ja saada tarpeen mukaan tukea oppimiselleen. Opetus järjestetään niin, että myös muita nopeammin etenevät tai kieltä entuudestaan osaavat voivat edistyä.

Kielten opetuksessa kehitetään monilukutaitoa ja käsitellään erilaisia tekstejä. Lasten ja nuorten erilaiset kiinnostuksen kohteet otetaan huomioon tekstien valinnassa. Opetuksessa luodaan siltoja myös eri kielten välille sekä oppilaiden vapaa-ajan kielenkäyttöön. Myös työelämässä tarvittavaan kielitaitoon kiinnitetään huomiota tekstien ja tehtävien valinnassa. Oppilaita ohjataan hakemaan osaamillaan kielillä tietoa.” (OPS 2014, 348.)

ENGLANTI, A-oppimäärä 7.-9.lk

”Oppilaita rohkaistaan käyttämään englantia monipuolisessa vuorovaikutuksessa ja tiedonhankinnassa. Opetuksen tavoitteena on tukea oppilasta vuosiluokilla 3-6 saavutettujen taitojen syventämisessä, kehittää oppilaan kielellistä päättelykykyä ja samalla edistää hänen kielenopiskelutaitojaan. Kulttuurisen moninaisuuden ymmärtämistä syvennetään pohtimalla erilaisia kieliyhteisöihin liittyviä arvosidonnaisia ilmiöitä. Myös tunteiden käsittelylle annetaan tilaa, ja tarpeen mukaan vaikeita asioita voidaan käsitellä myös koulun opetuskielellä.

Useat oppilaat käyttävät englantia kasvavassa määrin vapaa-aikanaan. Tämä oppilaiden informaalin oppimisen kautta hankkima taito otetaan huomioon opetuksen suunnittelussa ja sisältöjä valittaessa.

Englannin opetusta voidaan integroida eri oppiaineiden ja monialaisten oppimiskokonaisuuksien opetukseen ja päinvastoin. Oppilaita rohkaistaan tiedonhakuun englannin kielellä eri oppiaineissa.” (OPS 2014, 348.)

**Englannin A-oppimäärän opetuksen tavoitteisiin liittyvät keskeiset sisältöalueet vuosiluokilla 7–9**

**”S1 Kasvu kulttuuriseen moninaisuuteen ja kielitietoisuuteen:**Rakennetaan ymmärrystä maailman moni- ja rinnakkaiskielisyydestä sekä kielellisistä oikeuksista. Tutkitaan englannin kielen kehittymistä globaaliksi lingua francaksi. Otetaan selkoa joidenkin sellaisten maiden kulttuureista ja elämänmuodoista, joissa englanti on keskeisin yhteiskunnassa käytetty kieli. Käytetään sellaisia kielitiedon käsitteitä, jotka auttavat oppilaita englannin kielen opiskelussa sekä kielten välisessä vertailussa. Hankitaan tietoa joistakin englannin kielen varianteista.

**S2 Kielenopiskelutaidot:**Vahvistetaan edelleen kieltenopiskelutaitoja. Harjoitellaan oppimateriaalin monipuolista käyttöä, sanastojen käyttöä, kokonaisuuksien hahmottamista, ryhmittelyä, tiedon hakemista ja tiedon luotettavuuden arviointia.

**S3 Kehittyvä kielitaito, taito toimia vuorovaikutuksessa, taito tulkita tekstejä, taito tuottaa tekstejä:** Sisältöjä yhdessä valittaessa näkökulmana on nuoren toiminta englannin kielellä eri yhteisöissä, ajankohtaisuus, oppilaiden kiinnostuksen kohteet, suuntautuminen toisen asteen opintoihin sekä tutustuminen nuorten työelämässä ja opiskelussa tarvittavaan kielitaitoon sekä oppilaiden osallisuus ja toimijuus paikallisesti ja globaalisti. Otetaan huomioon englannin kielen levinneisyys ja asema globaalin kommunikaation kielenä. Sanastoa ja rakenteita opetellaan monenlaisista teksteistä, kuten kertovista, kuvaavista tai vaikuttavista teksteistä. Havainnoidaan ja harjoitellaan runsaasti erilaisia vuorovaikutustilanteita eri viestintäkanavia hyödyntäen.” (OPS 2014, 349–350.)

ENGLANTI, A-oppimäärä 7.lk

**Englannin kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** edistää oppilaan taitoa pohtia englannin asemaan ja variantteihin liittyviä ilmiöitä ja arvoja antaa oppilaalle valmiuksia kehittää kulttuurienvälistä toimintakykyä | S1   * Perehdytään englanninkieliseen maailmaan ja englantiin globaalina kielenä. | * Tutustutaan keskeisiin englanninkielisiin maihin ja kulttuureihin, esim. Iso-Britannia, USA, Kanada ja Australia, sekä niissä käytettyihin englannin eri variantteihin. * Vertaillaan oman maan ja englanninkielisten maiden kulttuureita ja elämänmuotoja, koulujärjestelmiä ja esim. kohteliaisuussääntöjä. | Ajattelu ja oppimaan oppiminen (L1)   * Tiedon liittäminen aiemmin opittuun   Kulttuurinen osaaminen, vuorovaikutus ja ilmaisu (L2)   * Englanninkielinen maailma * Maailman kulttuurisen moninaisuuden kunnioittaminen * Kulttuurinen lukutaito |
| **T2** kannustaa löytämään kiinnostavia englanninkielisiä sisältöjä ja toimintaympäristöjä, jotka laajentavat käsitystä globalisoituvasta maailmasta ja siinä toimimisen mahdollisuuksista | S1   * Rohkaistaan vuorovaikutukseen englannin kielellä eri toimintaympäristöissä. | * Harjoitellaan vuorovaikutusta englanniksi erilaisissa toimintaympäristöissä myös kirjakustantajan materiaalin ulkopuolelta. * Kannustetaan myös itse etsimään ja käyttämään erilaisia englanninkielisiä toimintaympäristöjä viestintään ja kommunikointiin esim. verkossa. | Ajattelu ja oppimaan oppiminen (L1)   * Tiedon etsimisen taidot   Kulttuurinen osaaminen, vuorovaikutus ja ilmaisu (L2)   * Kulttuurinen lukutaito |
| **T3** ohjata oppilasta havaitsemaan, millaisia säännönmukaisuuksia englannin kielessä on, miten samoja asioita ilmaistaan muissa kielissä sekä käyttämään kielitiedon käsitteitä oppimisensa tukena | S1   * Harjoitellaan kielioppia ja sen säännönmukaisuuksia. | * Kerrataan perusaikamuodot (preesens, imperfekti, perfekti, pluskvamperfekti), kielitiedon peruskäsitteet ja epäsäännölliset verbit. * Harjoitellaan mm. sanajärjestystä sekä väite- että kysymyslauseissa, futuuria, substantiivien artikkeleita ja taivutusta sekä adjektiivien vertailua. * Havainnoidaan ja vertaillaan eri kielten välisiä yhtäläisyyksiä ja eroavaisuuksia. | Ajattelu ja oppimaan oppiminen (L1)   * Kielitieto ja sen käsitteet   Itsestä huolehtiminen ja arjen taidot (L3)   * Vastuu omasta oppimisesta |
| **Kieltenopiskelutaidot** | **T4** rohkaista oppilasta asettamaan tavoitteita, hyödyntämään monipuolisia tapoja oppia englantia ja arvioimaan oppimistaan itsenäisesti ja yhteistyössä sekä ohjata oppilasta myönteiseen vuorovaikutukseen, jossa tärkeintä on viestin välittyminen | S2   * Opitaan asettamaan omat tavoitteet kielen opiskelulle sekä arvioimaan omaa työskentelyä niiden saavuttamiseksi. | * Harjoitellaan ja vertaillaan monipuolisia ja tehokkaita oppimisstrategioita kuten oppimateriaalin sekä sanastojen monipuolista ja tehokasta käyttöä, ryhmittelyä ja tiedonhakemista. * Harjaannutaan myönteiseen itse- ja vertaisarviointiin sekä rakentavan palautteen antamiseen ja vastaanottamiseen. | Ajattelu ja oppimaan oppiminen (L1)   * Tavoitteiden asettaminen * Itsearviointi ja vertaisarviointi * Omat oppimis- ja opiskelustrategiat   Itsestä huolehtiminen ja arjen taidot (L3)   * Vastuu omasta oppimisesta * Oppimista edistävät valinnat |
| **T5** kehittää oppilaanitsenäisyyttä soveltaa luovasti kielitaitoaan sekä elinikäisen kieltenopiskelun valmiuksia | S2   * Harjoitellaan soveltamaan kielitaitoa esim. projekteissa. | * Harjoitellaan oppimateriaalin tehokasta ja monipuolista käyttöä, sanastojen käyttöä ja tiedonhakua. * Harjaannutaan tiedon luotettavuuden arvioinnissa, esim. verkkohaut ja -viestintä. * Kannustetaan oppilasta käyttämään erilaisia englanninkielisiä toimintaympäristöjä myös vapaa-ajallaan. | Ajattelu ja oppimaan oppiminen (L1)   * Soveltava kielitaito * Omien oppimis- ja opiskelustrategioiden kehittäminen * Itsenäisen opiskelun taito |
| **Kehittyvä kielitaito, taito toimia vuorovaikutuksessa (Taitotaso B1.1, T6-T8)** | **T6** rohkaista oppilasta osallistumaan keskusteluihin monenlaisista oppilaiden ikätasolle ja elämänkokemukseen sopivista aiheista, joissa käsitellään myös mielipiteitä | S3   * Rohkaistaan oppilasta oman kielitaidon käyttöön viestinnässä. | * Luodaan hyväksyvä, myönteinen ja kannustava ilmapiiri keskusteluille, jotta vaillinaisellakin kielitaidolla uskallettaisiin puhua. * Harjoitellaan kysymään, kertomaan ja keskustelemaan esimerkiksi itsestä, perheestä, harrastuksista, koulusta, asumisesta, vaatetuksesta ja ruoasta. * Harjoitellaan mielipiteen kysymistä ja ilmaisemista parin kanssa ja ryhmässä. | Monilukutaito (L4)   * Viestin välittämisen taito * Omien näkemysten ja mielipiteiden ilmaisu * Vaikuttaminen ja osallistuminen |
| **T7** tukea oppilaan aloitteellisuutta viestinnässä, kompensaatiokeinojen käytössä ja merkitysneuvottelun käymisessä | S3   * Rohkaistaan oman kielitaidon kehittämisessä. | * Kartutetaan sanavarastoa ja opetellaan viestintästrategioita esim. puheenvuoron pyytämistä, puheen myötäilyä ja keskustelun ylläpitämistä sekä puutteellisen kielitaidon kompensointia eri tavoin. | Monilukutaito (L4)   * Kulttuurinen lukutaito   Työelämätaidot ja yrittäjyys (L6)   * Vuorovaikutustaidot * Kielitaidon merkitys |
| **T8** auttaa oppilasta tunnistamaan viestinnän kulttuurisia piirteitä ja tukea oppilaiden rakentavaa kulttuurienvälistä viestintää | S3   * Havainnoidaan viestinnän kulttuurisia piirteitä. | * Harjoitellaan englanninkieliselle kulttuurille ominaisia ilmaisuja, sanastoa, fraaseja ja kohteliaisuutta erilaisissa tavanomaisimmissa vuorovaikutustilanteissa. | Kulttuurinen osaaminen, vuorovaikutus ja ilmaisu (L2)   * Oma kulttuuri-identiteetti * Kulttuurisen moninaisuuden kunnioittaminen * Kulttuurinen lukutaito   Työelämätaidot ja yrittäjyys (L6)   * Vuorovaikutustaidot * Kohteliaisuus ja toisten huomioonottaminen * Kielitaidon merkitys |
| **Kehittyvä kielitaito, taito tulkita viestejä (Taitotaso B1.1)** | **T9** tarjota oppilaalle mahdollisuuksia kuulla ja lukea monenlaisia itselleen merkityksellisiä yleiskielisiä ja yleistajuisia tekstejä erilaisista lähteistä sekä tulkita niitä käyttäen erilaisia strategioita | S3   * Harjoitellaan tulkitsemaan englanninkielisiä tekstejä. | * Tutustutaan erilaisiin teksteihin oppilaalle läheisistä aihepiireistä ja harjoitellaan niiden tulkitsemista, esim. tekstin pääasioiden löytämistä. * Harjoitellaan yleiskielen kuullunymmärtämistä erilaisista lähteistä oppitunneilla käsitellyistä aihepiireistä. | Monilukutaito (L4)   * Tekstin tulkinnan taidot * Erilaiset tekstilajit |
| **Kehittyvä kielitaito, taito tuottaa tekstejä (Taitotaso B1.1)** | **T10** ohjata oppilasta tuottamaan sekä puhuttua että kirjoitettua tekstiä erilaisiin tarkoituksiin yleisistä ja itselleen merkityksellisistä aiheista kiinnittäen huomiota rakenteiden monipuolisuuteen ja ohjaten hyvään ääntämiseen | S3   * Harjoitellaan tuottamaan englanninkielisiä tekstejä. | * Harjoitellaan oikeaoppista ääntämistä, intonaatiota ja puherytmiä säännöllisin ja runsain harjoittein, sekä yhdessä että pari- tai pienryhmäkeskustelujen sekä draaman avulla. * Harjoitellaan lauserakenteita sekä lyhyehköjen tekstien tuottamista itselle tutuista aihepiireistä. | Tieto- ja viestintäteknologinen osaaminen (L5)   * Tvt:n luonteva käyttö ja hyödyntäminen opiskelussa * Kielen oppimista tukevien ohjelmistojen hyödyntäminen * Digitaaliset tuotokset mahdollisuuksien mukaan   Työelämätaidot ja yrittäjyys (L6)   * Kielitaidon merkitys |

ENGLANTI, A-oppimäärä 8.lk

**Englannin kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** edistää oppilaan taitoa pohtia englannin asemaan ja variantteihin liittyviä ilmiöitä ja arvoja antaa oppilaalle valmiuksia kehittää kulttuurienvälistä toimintakykyä | S1   * Perehdytään englanninkieliseen maailmaan ja englantiin globaalina kielenä. | * Laajennetaan englanninkielisen maailman ja englanninkielisten maiden tuntemusta tutustumalla esim. USA:n, Irlannin ja Uuden-Seelannin kulttuureihin sekä englannin eri variantteihin niissä. * Syvennetään ymmärrystä monikielisestä ja -kulttuurisesta maailmasta sekä englannin asemasta siinä globaalina lingua francana. | Ajattelu ja oppimaan oppiminen (L1)   * Tiedon liittäminen aiemmin opittuun   Kulttuurinen osaaminen, vuorovaikutus ja ilmaisu (L2)   * Kulttuurinen lukutaito * Maailman kulttuurisen moninaisuuden kunnioittaminen * Englanninkielinen maailma |
| **T2** kannustaa löytämään kiinnostavia englanninkielisiä sisältöjä ja toimintaympäristöjä, jotka laajentavat käsitystä globalisoituvasta maailmasta ja siinä toimimisen mahdollisuuksista | S1   * Käytetään monipuolisia englanninkielisiä aineistoja ja toimintaympäristöjä. | * Tutustutaan autenttisiin kohdekielisiin aineistoihin eri toimintaympäristöissä ja medioissa. * Kannustetaan oppijoita myös itse aktiivisesti etsimään ja käyttämään kiinnostavia englanninkielisiä toimintaympäristöjä viestintään ja kommunikointiin esim. verkossa. | Ajattelu ja oppimaan oppiminen (L1)   * Tiedon etsimisen taidot * Lähdekriittisyys   Kulttuurinen osaaminen, vuorovaikutus ja ilmaisu (L2)   * Kulttuurinen lukutaito |
| **T3** ohjata oppilasta havaitsemaan, millaisia säännönmukaisuuksia englannin kielessä on, miten samoja asioita ilmaistaan muissa kielissä sekä käyttämään kielitiedon käsitteitä oppimisensa tukena | S1   * Perehdytään kielitiedon käsitteisiin ja englannin kielen säännönmukaisuuksiin. | * Kerrataan perusaikamuodot (preesens, imperfekti, perfekti, pluskvamperfekti ja futuuri) sekä kielitiedon peruskäsitteet. * Havainnoidaan ja vertaillaan eri kielten välisiä yhtäläisyyksiä ja eroavaisuuksia. * Harjoitellaan laskettavia ja ei-laskettavia substantiiveja, sanajärjestystä väite- ja kysymyslauseessa, konditionaalia, if-lauseita, persoona- ja refleksiivipronomineja, ajan prepositioita sekä infinitiivi- ja -ing-muotojen käyttöä. | Ajattelu ja oppimaan oppiminen (L1)   * Kielitieto ja sen käsitteet   Itsestä huolehtiminen ja arjen taidot (L3)   * Vastuu omasta oppimisesta |
| **Kieltenopiskelutaidot** | **T4** rohkaista oppilasta asettamaan tavoitteita, hyödyntämään monipuolisia tapoja oppia englantia ja arvioimaan oppimistaan itsenäisesti ja yhteistyössä sekä ohjata oppilasta myönteiseen vuorovaikutukseen, jossa tärkeintä on viestin välittyminen | S2   * Vahvistetaan kieltenopiskelutaitoja. | * Asetetaan henkilökohtaiset tavoitteet omalle kielenopiskelulle ja harjoitellaan hyödyntämään eri tapoja päästä niihin. * Pohditaan, kokeillaan ja vertaillaan erilaisia tapoja oppia ja opiskella kieltä omassa arjessa. * Pyritään vakiinnuttamaan hyvät ja tehokkaat oppimisstrategiat eli harjoitellaan esim. oppimateriaalin sekä sanastojen monipuolista käyttöä, ryhmittelyä, tiedonhakemista jne. * Harjaannutaan myönteiseen itse- ja vertaisarviointiin sekä rakentavan palautteen antamiseen ja vastaanottamiseen. | Ajattelu ja oppimaan oppiminen (L1)   * Tavoitteiden asettaminen ja suunnitelmallinen opiskelu * Omat oppimisstrategiat * Itsearviointi ja oman oppimisen reflektointi * Rakentavan palautteen antaminen   Itsestä huolehtiminen ja arjen taidot (L3)   * Vastuu omasta oppimisesta * Oppimista edistävät valinnat |
| **T5** kehittää oppilaanitsenäisyyttä soveltaa luovasti kielitaitoaan sekä elinikäisen kieltenopiskelun valmiuksia | S2   * Harjoitellaan soveltamaan kielitaitoa esim. projekteissa. | * Harjoitellaan oppimateriaalin tehokasta ja monipuolista käyttöä, sanastojen käyttöä ja tiedonhakua. * Harjaannutaan tiedon luotettavuuden arvioinnissa, esim. verkkohaut ja -viestintä. * Opetellaan tiedostamaan omat oppimis- ja opiskelustrategiat ja kehittämään niitä tarvittaessa. | Ajattelu ja oppimaan oppiminen (L1)   * Soveltava kielitaito * Omien oppimis- ja opiskelustrategioiden kehittäminen * Itsenäisen opiskelun taito |
| **Kehittyvä kielitaito, taito toimia vuorovaikutuksessa (Taitotaso B1.1, T6-T8)** | **T6** rohkaista oppilasta osallistumaan keskusteluihin monenlaisista oppilaiden ikätasolle ja elämänkokemukseen sopivista aiheista, joissa käsitellään myös mielipiteitä | S3   * Rohkaistaan oppilasta oman kielitaidon käyttöön viestinnässä. | * Pidetään yllä hyväksyvää, myönteistä ja kannustavaa ilmapiiriä keskusteluille, jotta vaillinaisellakin kielitaidolla uskallettaisiin osallistua. * Vahvistetaan itsestä, harrastuksista ja vapaa-ajasta kertomisen taitoa. * Harjoitellaan lomista ja matkustamisesta kertomista, erilaisia asiointitilanteita, mielipiteiden ja valintojen perustelua, lyhyiden tarinoiden kertomista. | Monilukutaito (L4)   * Omien näkemysten ja mielipiteiden ilmaisu * Tiedon välittämisen taidot * Vaikuttaminen ja osallistuminen |
| **T7** tukea oppilaan aloitteellisuutta viestinnässä, kompensaatiokeinojen käytössä ja merkitysneuvottelun käymisessä | S3   * Rohkaistaan oman kielitaidon kehittämisessä. | * Laajennetaan sanavarastoa ja hiotaan viestintästrategioita kuten puheen myötäilyä ja keskustelun ylläpitämistä sekä puutteellisen kielitaidon kompensointia eri tavoin. * Harjoitellaan kielelle ominaisia ilmauksia ja fraaseja sekä esim. kiertoilmauksia. | Monilukutaito (L4)   * Kulttuurinen lukutaito   Työelämätaidot ja yrittäjyys (L6)   * Vuorovaikutustaidot * Kielitaidon merkitys |
| **T8** auttaa oppilasta tunnistamaan viestinnän kulttuurisia piirteitä ja tukea oppilaiden rakentavaa kulttuurienvälistä viestintää | S3   * Havainnoidaan viestinnän kulttuurisia piirteitä. | * Harjoitellaan erilaisia vuorovaikutustilanteita ja kielen eri rekisterejä arkisesta small talkista muodollisempiin yhteyksiin. * Opetellaan lisää englannin kielelle ominaisia kohteliaita ilmauksia ja fraaseja, sekä kulttuurisia idiomeja. | Kulttuurinen osaaminen, vuorovaikutus ja ilmaisu (L2)   * Kulttuurinen lukutaito * Kulttuurisen moninaisuuden kunnioittaminen * Oma kulttuuri-identiteetti   Työelämätaidot ja yrittäjyys (L6)   * Vuorovaikutustaidot * Kohteliaisuus ja toisten huomioonottaminen * Kielitaidon merkitys |
| **Kehittyvä kielitaito, taito tulkita viestejä (Taitotaso B1.1)** | **T9** tarjota oppilaalle mahdollisuuksia kuulla ja lukea monenlaisia itselleen merkityksellisiä yleiskielisiä ja yleistajuisia tekstejä erilaisista lähteistä sekä tulkita niitä käyttäen erilaisia strategioita | S3   * Harjoitellaan ymmärtämään ja tulkitsemaan tekstejä. | * Harjoitellaan kuullun- ja luetunymmärtämisharjoituksia erilaisista lähteistä ja oppitunneilla käsitellyistä aihepiireistä, kuten vapaa-aika, matkustaminen, terveys jne. | Monilukutaito (L4)   * Tekstin tulkinnan taidot * Eri tekstilajit |
| **Kehittyvä kielitaito, taito tuottaa tekstejä (Taitotaso B1.1)** | **T10** ohjata oppilasta tuottamaan sekä puhuttua että kirjoitettua tekstiä erilaisiin tarkoituksiin yleisistä ja itselleen merkityksellisistä aiheista kiinnittäen huomiota rakenteiden monipuolisuuteen ja ohjaten hyvään ääntämiseen | S3   * Harjoitellaan tuottamaan erityyppisiä tekstejä englannin kielellä. | * Harjaannutaan tuottamaan keskimittaisia tekstejä esim. oppitunneilla käsitellyistä aiheista kiinnittäen huomiota kielen eri rekistereihin, esim. tekstiviestit, haastattelut, tapaamiset, asioimiset. * Vahvistetaan oikeaoppista ääntämistä, intonaatiota ja puherytmiä runsain ja säännöllisin harjoittein, sekä yhdessä että pari- tai pienryhmäkeskustelujen sekä draaman avulla. | Tieto- ja viestintäteknologinen osaaminen (L5)   * Tvt:n luonteva käyttö ja hyödyntäminen opiskelussa * Kielen oppimista tukevien ohjelmistojen hyödyntäminen * Lähdekriittisyys * Tutkiva työskentely * Digitaaliset tuotokset mahdollisuuksien mukaan   Työelämätaidot ja yrittäjyys (L6)   * Kielitaidon merkitys |

ENGLANTI, A-oppimäärä 9.lk

**Englannin kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** edistää oppilaan taitoa pohtia englannin asemaan ja variantteihin liittyviä ilmiöitä ja arvoja antaa oppilaalle valmiuksia kehittää kulttuurienvälistä toimintakykyä | S1   * Perehdytään englanninkieliseen maailmaan ja englantiin globaalina kielenä. | * Laajennetaan englanninkielisen maailman tuntemusta tutustumalla esim. Intian kulttuuriin. * Syvennetään ymmärrystä monikielisestä ja -kulttuurisesta maailmasta sekä englannin asemasta siinä globaalina lingua francana. | Ajattelu ja oppimaan oppiminen (L1)   * Tiedon liittäminen aiemmin opittuun   Kulttuurinen osaaminen, vuorovaikutus ja ilmaisu (L2)   * Kulttuurinen lukutaito * Maailman kulttuurisen moninaisuuden kunnioittaminen * Englanninkielinen maailma |
| **T2** kannustaa löytämään kiinnostavia englanninkielisiä sisältöjä ja toimintaympäristöjä, jotka laajentavat käsitystä globalisoituvasta maailmasta ja siinä toimimisen mahdollisuuksista | S1   * Käytetään monipuolisia englanninkielisiä aineistoja ja toimintaympäristöjä. | * Tutustutaan autenttisiin kohdekielisiin aineistoihin eri toimintaympäristöissä ja medioissa. * Kannustetaan oppijoita myös itse aktiivisesti etsimään ja käyttämään kiinnostavia englanninkielisiä toimintaympäristöjä viestintään ja kommunikointiin esim. verkossa. | Ajattelu ja oppimaan oppiminen (L1)   * Tiedon etsimisen taidot * Lähdekriittisyys   Kulttuurinen osaaminen, vuorovaikutus ja ilmaisu (L2)   * Kulttuurinen lukutaito |
| **T3** ohjata oppilasta havaitsemaan, millaisia säännönmukaisuuksia englannin kielessä on, miten samoja asioita ilmaistaan muissa kielissä sekä käyttämään kielitiedon käsitteitä oppimisensa tukena | S1   * Syvennetään tietämistä tietämystä kielitiedon käsitteistä ja englannin kielen säännönmukaisuuksista. | * Kerrataan perusaikamuodot (preesens, imperfekti, perfekti, pluskvamperfekti ja futuuri), konditionaali sekä kielitiedon peruskäsitteet. * Vertaillaan eri kielten välisiä yhtäläisyyksiä ja eroavaisuuksia. * Perehdytään passiivin käyttöön, epäsuoraan esitykseen ja epäsuoriin kysymyksiin, sekä toiseen konditionaaliin. * Harjoitellaan adverbien vertailua. | Ajattelu ja oppimaan oppiminen (L1)   * Tavoitteellinen kielen opiskelu * Tehokkaat oppimisstrategiat * Kielitieto ja sen käsitteet   Itsestä huolehtiminen ja arjen taidot (L3)   * Vastuu omasta oppimisesta |
| **Kieltenopiskelutaidot** | **T4** rohkaista oppilasta asettamaan tavoitteita, hyödyntämään monipuolisia tapoja oppia englantia ja arvioimaan oppimistaan itsenäisesti ja yhteistyössä sekä ohjata oppilasta myönteiseen vuorovaikutukseen, jossa tärkeintä on viestin välittyminen | S2   * Vahvistetaan kieltenopiskelutaitoja. | * Asetetaan henkilökohtaiset tavoitteet omalle kielenopiskelulle ja pyritään vakiinnuttamaan tehokkaimmat tavat päästä niihin. * Vertaillaan erilaisia tapoja oppia ja opiskella kieltä myös omassa arjessa koulun ulkopuolella. * Harjoitellaan oppimateriaalin monipuolista käyttöä, sanastojen käyttöä, ryhmittelyä, tiedon hakemista ja kokonaisuuksien hahmottamista. * Harjaannutaan myönteiseen itse- ja vertaisarviointiin sekä rakentavan palautteen antamiseen ja vastaanottamiseen. | Ajattelu ja oppimaan oppiminen (L1)   * Tavoitteiden asettaminen ja suunnitelmallinen opiskelu * Omat oppimisstrategiat * Itsearviointi ja oman oppimisen reflektointi * Rakentavan palautteen antaminen   Itsestä huolehtiminen ja arjen taidot (L3)   * Vastuu omasta oppimisesta * Oppimista edistävät valinnat |
| **T5** kehittää oppilaanitsenäisyyttä soveltaa luovasti kielitaitoaan sekä elinikäisen kieltenopiskelun valmiuksia | S2   * Harjoitellaan soveltamaan kielitaitoa esim. projekteissa. | * Harjoitellaan oppimateriaalin tehokasta ja monipuolista käyttöä, sanastojen käyttöä, kokonaisuuksien hahmottamista ja tiedonhakua. * Harjaannutaan tiedon luotettavuuden arvioinnissa, esim. verkkohaut ja -viestintä. * Opetellaan tiedostamaan omat oppimis- ja opiskelustrategiat ja kehittämään niitä tarvittaessa. | Ajattelu ja oppimaan oppiminen (L1)   * Soveltava kielitaito * Omien oppimis- ja opiskelustrategioiden kehittäminen * Itsenäisen opiskelun taito |
| **Kehittyvä kielitaito, taito toimia vuorovaikutuksessa (Taitotaso B1.1, T6-T8)** | **T6** rohkaista oppilasta osallistumaan keskusteluihin monenlaisista oppilaiden ikätasolle ja elämänkokemukseen sopivista aiheista, joissa käsitellään myös mielipiteitä | S3   * Rohkaistaan oppilasta oman kielitaidon käyttöön viestinnässä. | * Pidetään yllä hyväksyvää, myönteistä ja kannustavaa ilmapiiriä keskusteluille, jotta vaillinaisellakin kielitaidolla uskallettaisiin osallistua. * Tehdään laajempia keskusteluharjoituksia muun muassa ihmissuhteista, opiskeluun ja työelämään liittyvistä kysymyksistä, median käytöstä, ympäristöstä sekä kulttuurin eri osa-alueista soveltuvin osin. | Monilukutaito (L4)   * Omien näkemysten ja mielipiteiden ilmaisu * Tiedon välittämisen taidot * Osallistuminen ja vaikuttaminen |
| **T7** tukea oppilaan aloitteellisuutta viestinnässä, kompensaatiokeinojen käytössä ja merkitysneuvottelun käymisessä | S3   * Rohkaistaan oman kielitaidon kehittämisessä. | * Laajennetaan sanavarastoa ja hiotaan viestintästrategioita esim. keskustelun ylläpitämistä, puhekumppanin huomioimista, samaa/eri mieltä olemista ja asioiden esittämistä toisin sanoin. | Monilukutaito (L4)   * Kulttuurinen lukutaito   Työelämätaidot ja yrittäjyys (L6)   * Vuorovaikutustaidot * Kielitaidon merkitys |
| **T8** auttaa oppilasta tunnistamaan viestinnän kulttuurisia piirteitä ja tukea oppilaiden rakentavaa kulttuurienvälistä viestintää | S3   * Havainnoidaan viestinnän kulttuurisia piirteitä. | * Harjoitellaan erilaisia vuorovaikutustilanteita ja kielen eri rekisterejä arkisesta small talkista muodollisempiin yhteyksiin. * Opetellaan lisää englannin kielelle ominaisia kohteliaita ilmauksia, fraaseja sekä kulttuurisia idiomeja. | Kulttuurinen osaaminen, vuorovaikutus ja ilmaisu (L2)   * Kulttuurinen lukutaito * Kulttuurisen moninaisuuden kunnioittaminen * Oma kulttuuri-identiteetti   Työelämätaidot ja yrittäjyys (L6)   * Vuorovaikutustaidot * Kohteliaisuus ja toisten huomioonottaminen * Kielitaidon merkitys |
| **Kehittyvä kielitaito, taito tulkita viestejä (Taitotaso B1.1)** | **T9** tarjota oppilaalle mahdollisuuksia kuulla ja lukea monenlaisia itselleen merkityksellisiä yleiskielisiä ja yleistajuisia tekstejä erilaisista lähteistä sekä tulkita niitä käyttäen erilaisia strategioita | S3   * Harjoitellaan ymmärtämään ja tulkitsemaan tekstejä. | * Tehdään jo hieman vaativampia kuullun- ja luetunymmärtämisharjoituksia, esim. oppitunneilla käsitellyistä aihepiireistä kuten ihmissuhteet, opiskelu ja työelämä, ympäristökysymykset ja kulttuuri. | Monilukutaito (L4)   * Tekstin tulkinnan taidot * Eri tekstilajit |
| **Kehittyvä kielitaito, taito tuottaa tekstejä (Taitotaso B1.1)** | **T10** ohjata oppilasta tuottamaan sekä puhuttua että kirjoitettua tekstiä erilaisiin tarkoituksiin yleisistä ja itselleen merkityksellisistä aiheista kiinnittäen huomiota rakenteiden monipuolisuuteen ja ohjaten hyvään ääntämiseen | S3   * Harjoitellaan tuottamaan tekstejä. | * Laaditaan suunniteltuja kirjoitelmia, projekteja ja keskustelutilanteita esim. oppitunneilla käsitellyistä tai muutoin oppilaalle tutuista tai kiinnostavista aihepiireistä. Kiinnitetään huomiota kielen eri rekistereihin tarvittaessa. * Vahvistetaan oikeaoppista ääntämistä, intonaatiota ja puherytmiä runsain ja säännöllisin harjoittein. * Harjoitellaan esittelemään omia tai ryhmän tuotoksia suullisesti. | Tieto- ja viestintäteknologinen osaaminen (L5)   * Tvt:n luonteva käyttö esim. tekstin tuottamisessa * Digitaaliset tuotokset mahdollisuuksien mukaan * Tutkiva työskentely * Lähdekriittisyys * Kansainvälinen vuorovaikutus mahdollisuuksien mukaan   Työelämätaidot ja yrittäjyys (L6)   * Kielitaidon merkitys |

**Englannin kielen oppimisympäristöihin ja työtapoihin liittyvät tavoitteet vuosiluokilla 7–9**

”Tavoitteena on, että kielenkäyttö olisi mahdollisimman asianmukaista, luonnollista ja oppilaille merkityksellistä. Työskentelyssä korostuu pari- ja pienryhmätyö sekä yhdessä oppiminen erityyppisissä oppimisympäristöissä. Monikielisyys- ja kielikasvatuksen tavoitteiden saavuttamiseksi tarvitaan opettajien yhteistyötä. Pelillisyyden, musiikin ja draaman avulla oppilaat saavat mahdollisuuden kokeilla kasvavaa kielitaitoaan ja käsitellä myös asenteita. Opetuksessa käytetään monipuolisesti eri oppimisympäristöjä, viestintäkanavia ja -välineitä. Teksteistä hankitaan tietoa, niitä jaetaan ja julkaistaan. Oppilaita ohjataan aktiiviseen toimijuuteen ja itsenäiseen vastuun ottoon omasta oppimisestaan Eurooppalaisen kielisalkun tai vastaavan työvälineen avulla. Oppilaat tutustuvat ympäröivän yhteisön monikielisyyteen ja -kulttuurisuuteen kotikansainvälisyyden avulla. Heille tarjotaan myös mahdollisuuksia harjoitella kansainvälistä yhteydenpitoa. Englantia käytetään aina kun se on mahdollista.” (OPS 2014, 350.)

Monipuoliset oppimisympäristöt, viestintäkanavat ja -välineet, opetuksen laajentuminen luokkahuoneen ulkopuolelle mahdollisuuksien mukaan, itsenäinen työskentely sekä yhteistoiminnallinen oppiminen, myönteinen ja kannustava opiskeluilmapiiri, oppilaiden osallistaminen sopivien työtapojen valinnassa.

**Ohjaus, eriyttäminen ja tuki englannin kielessä vuosiluokilla 7–9**

”Oppilaita ohjataan käyttämään kielitaitoaan rohkeasti. Runsas viestinnällinen harjoittelu tukee oppilaiden kielitaidon kehittymistä. Oppilaita kannustetaan opiskelemaan myös muita koulun tarjoamia kieliä. Oppilaille, joilla on kieliin liittyviä oppimisvaikeuksia, tarjotaan tukea. Opetus suunnitellaan niin, että se tarjoaa haasteita myös muita nopeammin edistyville tai englantia entuudestaan osaaville oppilaille.” (OPS 2014, 350.)

Tuen muotoja voivat olla oppilaiden sijoittelu luokassa oppimisen ja työskentelyn tukena, läksyjen merkitseminen taululle, kotitehtävien eriyttäminen, erilaisten apuvälineiden käyttö, monikanavaisuus, osa-aikainen erityisopetus, tehtävien ja opetuksen eriyttäminen, tukiopetus, samanaikaisopetus, lisäajan käyttö kokeissa, suullisten kokeiden käyttö, kokeiden suorittaminen erillisessä tilassa, mahdollisuus suorittaa koe pienemmissä osissa, koulunkäynninohjaajan tuki ja keskustelut erityisopettajan kanssa. Tuen valinta on ryhmä- ja oppilaskohtaista ja riippuu saatavilla olevista resursseista ja oppimisympäristöistä.

**Oppilaan oppimisen arviointi englannin kielessä vuosiluokilla 7–9**

”Oppimista arvioidaan monin eri tavoin myös itse- ja vertaisarvioinnin keinoin. Arviointi kohdistuu kaikkiin tavoitteisiin, ja arvioinnissa otetaan huomioon kaikki kielitaidon osa-alueet. Niiden arviointi perustuu Eurooppalaiseen viitekehykseen ja sen pohjalta laadittuun suomalaiseen sovellukseen. Arvioinnissa välineenä voidaan käyttää esimerkiksi Eurooppalaista kielisalkkua.

Arviointi on monipuolista ja antaa oppilaille mahdollisuuden painottaa itselleen luontevia ilmaisumuotoja. Oppimista ohjaavan ja kannustavan palautteen avulla oppilaita autetaan tulemaan tietoisiksi omista taidoistaan ja kehittämään niitä. Heitä rohkaistaan käyttämään oppimaansa erilaisissa viestintätilanteissa. Monipuolinen arviointi tarjoaa mahdollisuuksia osoittaa osaamistaan myös oppilaille, joilla on kieleen liittyviä oppimisvaikeuksia tai joilla on muulla tavoin kielellisesti erilaiset lähtökohdat.

Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut englannin kielen A-oppimäärän tavoitteet. Päättöarvosana muodostetaan suhteuttamalla oppilaan osaamisen taso englannin kielen A-oppimäärän valtakunnallisiin päättöarvioinnin kriteereihin. Osaaminen kielitaidon eri osa-alueilla kehittyy kumuloituvasti. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.” (OPS 2014, 350.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **Kasvu kulttuuriseen moninaisuuteen ja kielitietoisuuteen** | | |
| **T1** edistää oppilaan taitoa pohtia englannin asemaan ja variantteihin liittyviä ilmiöitä ja arvoja antaa oppilaalle valmiuksia kehittää kulttuurienvälistä toimintakykyä | * Kielten statuksiin liittyvien kysymysten huomaaminen ja kulttuurienvälinen toimintakyky | * Oppilas osaa kuvata pääpiirteittäin, missä englantia puhutaan ja mainita englannin levinneisyyden syitä sekä pohtia englannin kielen asemaan, variantteihin ja arvostukseen liittyviä ilmiöitä. * Oppilas osaa pohtia kielen ja kulttuurin suhdetta englannin osalta. * Oppilas havaitsee, että arvot vaihtelevat riippuen yksilöllisestä kokemuksesta ja kulttuurisesta näkökulmasta. |
| **T2** kannustaa löytämään kiinnostavia englanninkielisiä sisältöjä ja toimintaympäristöjä, jotka laajentavat käsitystä globalisoituvasta maailmasta ja siinä toimimisen mahdollisuuksista | * Maailmankansalaisen taitojen kehittäminen englannin kieltä hyödyntämällä | * Oppilas osaa tehdä havaintoja mahdollisuuksista toimia ja oppia englanninkielisissä toimintaympäristöissä. |
| **T3** ohjata oppilasta havaitsemaan, millaisia säännönmukaisuuksia englannin kielessä on, miten samoja asioita ilmaistaan muissa kielissä sekä käyttämään kielitiedon käsitteitä oppimisensa tukena | * Kielellinen päättely | * Oppilas tuntee englannin kielen keskeisiä kielitiedon käsitteitä. |
| **Kielenopiskelutaidot** | | |
| **T4** rohkaista oppilasta asettamaan tavoitteita, hyödyntämään monipuolisia tapoja oppia englantia ja arvioimaan oppimistaan itsenäisesti ja yhteistyössä sekä ohjata oppilasta myönteiseen vuorovaikutukseen, jossa tärkeintä on viestin välittyminen | * Tavoitteiden asettaminen, oppimisen reflektointi ja yhteistyö | * Oppilas osaa asettaa omia kielenopiskelutavoitteitaan ja arvioida opiskelutapojaan. * Oppilas osaa toimia vuorovaikutustilanteessa toisia kannustaen. |
| **T5** kehittää oppilaanitsenäisyyttä soveltaa luovasti kielitaitoaan sekä elinikäisen kieltenopiskelun valmiuksia | * Elinikäisen kielenopiskelun valmiuksien kehittyminen | * Oppilas huomaa, mihin hän voi käyttää englannin taitoaan myös koulun ulkopuolella ja osaa pohtia, miten hän voi käyttää taitoaan koulun päätyttyä. |
| **Kehittyvä kielitaito, taito toimia vuorovaikutuksessa** | | **Taitotaso B1.1 (T6–T8)** |
| **T6** rohkaista oppilasta osallistumaan keskusteluihin monenlaisista oppilaiden ikätasolle ja elämänkokemukseen sopivista aiheista, joissa käsitellään myös mielipiteitä | * Vuorovaikutus erilaisissa tilanteissa | * Oppilas pystyy viestimään, osallistumaan keskusteluihin ja ilmaisemaan mielipiteitään melko vaivattomasti jokapäiväisissä viestintätilanteissa. |
| **T7** tukea oppilaan aloitteellisuutta viestinnässä, kompensaatiokeinojen käytössä ja merkitysneuvottelun käymisessä | * Viestintästrategioiden käyttö | * Oppilas pystyy jossain määrin olemaan aloitteellinen viestinnän eri vaiheissa ja osaa varmistaa, onko viestintäkumppani ymmärtänyt viestin sekä kiertää tai korvata tuntemattoman sanan tai muotoilla viestinsä uudelleen. * Oppilas pystyy neuvottelemaan tuntemattomien ilmauksien merkityksistä. |
| **T8** auttaa oppilasta tunnistamaan viestinnän kulttuurisia piirteitä ja tukea oppilaiden rakentavaa kulttuurienvälistä viestintää | * Viestinnän kulttuurinen sopivuus | * Oppilas osoittaa tuntevansa tärkeimmät kohteliaisuussäännöt. * Oppilas pystyy ottamaan vuorovaikutuksessaan huomioon joitakin tärkeimpiä kulttuurisiin käytänteisiin liittyviä näkökohtia. * Oppilas osaa jonkin verran soveltaa viestintäkumppanin ilmaisuja omassa viestinnässään. |
| **Kehittyvä kielitaito, taito tulkita tekstejä** | | **Taitotaso B1.1** |
| **T9** tarjota oppilaalle mahdollisuuksia kuulla ja lukea monenlaisia itselleen merkityksellisiä yleiskielisiä ja yleistajuisia tekstejä erilaisista lähteistä sekä tulkita niitä käyttäen erilaisia strategioita | * Tekstien tulkintataidot | * Oppilas ymmärtää pääasiat ja joitakin yksityiskohtia selkeästä ja lähes normaalitempoisesta yleiskielisestä puheesta tai yleistajuisesta kirjoitetusta tekstistä ja ymmärtää yhteiseen kokemukseen tai yleistietoon perustuvaa puhetta tai kirjoitettua tekstiä. * Oppilas löytää pääajatukset, avainsanat ja tärkeitä yksityiskohtia myös valmistautumatta. |
| **Kehittyvä kielitaito, taito tuottaa tekstejä** | | **Taitotaso B1.1** |
| **T10** ohjata oppilasta tuottamaan sekä puhuttua että kirjoitettua tekstiä erilaisiin tarkoituksiin yleisistä ja itselleen merkityksellisistä aiheista kiinnittäen huomiota rakenteiden monipuolisuuteen ja ohjaten hyvään ääntämiseen | * Tekstien tuottamistaidot | * Oppilas ymmärtää helppoja, tuttua sanastoa ja ilmaisuja sekä selkeää puhetta sisältäviä tekstejä. * Oppilas ymmärtää lyhyiden, yksinkertaisten, itseään kiinnostavien viestien ydinsisällön ja tekstin pääajatukset tuttua sanastoa sisältävästä, ennakoitavasta tekstistä. * Oppilas pystyy hyvin yksinkertaiseen päättelyyn asiayhteyden tukemana. |

Arviointi on jatkuvaa ja monipuolista, arvioinnin tukena käytetään itse- ja vertaisarviointia. Arviointi on vuorovaikutteista, keskustelevaa, kannustavaa ja oppimisprosessia tukevaa. Arviointi kohdistuu oppilaan oppimiseen ja työskentelyyn ja arvioinnissa otetaan huomioon kaikki kielitaidon osa-alueet.